Document ID: 32006R1203

KOMISJONI MÄÄRUS (EÜ) nr 1203/2006,
9. august 2006,
millega muudetakse teatavate terasetoodete koguselisi piirnorme käsitleva nõukogu määruse (EÜ) nr 1440/2005 V lisa
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 12. juuli 2005. aasta määrust (EÜ) nr 1440/2005 teatavate Ukrainast pärit terasetoodete impordi suhtes kehtestatud teatavate piirnormide haldamise ning määruse (EÜ) nr 2266/2004 kehtetuks tunnistamise kohta, (1) eriti selle artiklit 5,
ning arvestades järgmist:
(1)
29. juulil 2005 sõlmisid Euroopa Ühendus ja Ukraina valitsus lepingu teatavate terasetoodetega kauplemise kohta (2) (edaspidi “leping”).
(2)
Lepingu artikli 3 lõikes 3 sätestatakse, et jooksval kalendriaastal kasutamata jäänud koguseid võib üle kanda järgmisesse kalendriaastasse kuni 10 % lepingu III lisas esitatud asjaomasest koguselisest piirnormist.
(3)
Vastavalt lepingu artikli 3 lõikele 4 võib teha tooterühmade vahelisi ülekandeid kuni 15 % teatava tooterühma koguselisest piirnormist.
(4)
Ukraina on teavitanud ühendust oma kavatsusest kasutada artikli 3 lõigete 3 ja 4 sätteid lepingus sätestatud aja jooksul. Tulenevalt Ukraina taotlusest on asjakohane teha vajalikke kohandamisi 2006. aasta koguseliste piirnormide suhtes.
(5)
Määrust (EÜ) nr 1440/2005 tuleks vastavalt muuta,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 1440/2005 V lisas sätestatud koguselised piirnormid aastaks 2006 asendatakse käesoleva määruse lisas sätestatud koguseliste piirnormidega.
Artikkel 2
Käesolev määrus jõustub kümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 9. august 2006

Labels: 18
3
1